Možnosť kombinácie liekov Meloxikam FMK 15 mg a Ciprinol 500 pri bolestiach v zapästiach a zapale močových ciest
Dobrý deň prosím Vás mám otázku.  Mám predpísaný  Meloxikam FMK 15 mg kvôli dlhodobým bolestiam v
 zapästiach od reumatologa, bez ďalšieho vyšetrenia ruky ma bolia v kľude aj pri obyčajnej cinnosti.
 Teraz som dostala zapal močových ciest a mám predpísaný Ciprinol 500 môžem užívať túto  kombináciu ?
Dobrý deň,
ďakujeme za Vašu otázku.
Pri súčasnom podávaní nesteroidových protizápalových liekov (Meloxikam) s Ciprinolom sa môže zvýšiť riziko vzniku kŕčov, v dôsledku zvýšenej stimulácie CNS u predisponovaných pacientov. Kombinácia liekov je možná iba ak bol lekár pri predpise informovaný o prebiehajúcej liečbe Meloxikamom a zvážil prínos liečby a uvedené riziko z nej vyplývajúce. V opačnom prípade sa odporúča podávanie Meloxikamu počas liečby vynechať, alebo vhodnosť uvedenej kombinácie s lekárom dodatočne konzultovať.
Prajem pekný zvyšok dňa.
S pozdravom
PharmDr. Veronika Kiabová